
Namazi me rastin e zënies së diellit apo hënës 


Falënderimi i qoftë Allahut të madhëruar, Krijuesit të qiejve dhe 
tokës, Dhuruesit të territ dhe të dritës, Ai i cili krijoi diellin dhe 
hënën si dy argumente të fuqisë së Tij dhe na urdhëroi që mos ti 
bëjmë sexhde as diellit as hënës por t'i bëjmë sexhde Atij. 

Salavati e selami qofshin mbi Muhamedin, salallahu alejhi ve sel- 
lem. Krijimi i tokës dhe qiejve, harmonia e ligjeve qe ekzistojnë në të 
janë prej argumenteve më të qarta për fuqinë e Tij. Sikur të mos 
ekzistojë një Krijues dhe Rregullues i tyre do të ndodhnin shumë 
çrregullime në Univers. Koordinatat e lëvizjes së planetëve dhe 
largësisë së yjeve janë aq precize sa që një ndryshim i vogël në të do 
të shkaktonte shkatërrime të mëdha në kozmos. Me gjithë atë Allahu 

1 madhëruar, me urtësinë e Tij ka caktuar disa ndryshime për ta 
përkujtuar njerëzimin se sa e madhe është fuqia e Tij dhe sa i dobët 
dhe i pafuqishëm është njeriu ndaj ligjeve të cilat i ka vendosur 
Sunduesi i kësaj gjithësie, Allahu, qoftë i lartësuar Ai. 

Prej këtyre shenjave është kur dielli apo hëna, për një kohë të 
caktuar, humbin shkëlqimin e dritës për shkak të qëndruarit të hënës 
apo tokës në mes njërit trup dhe diellit. 

Kjo gjë ka qenë e njohur në kohën e Muhamedit, salallahu alejhi ve 
sel-lem, dhe ka qenë një rast i rëndësishëm se ka ndodhur në kohë 
kur vdiq djali i tij Ibrahimi. Në atë rast njerëzit akoma ishin nën 
ndikimin e besimeve të kota dhe disa menduan se kjo gjë ndodh për 
ndonjë ngjarje të madhe. Resulullahu, salallahu alejhi ve sel-lem, 
shpejtoi që të shpjegojë se kjo gjë nuk ka ndodhur për atë shkak të 
cilin menduan ata dhe tha: 

"Më të vërtetë dielli dhe hëna janë dy prej argumenteve të Allahut (të 
fuqisë së Tij) dhe ato nuk e humbin dritën për shkak vdekjes së ndonjë 
personi as për shkak gjallërimit të tij dhe kur të ndodhë kjo shpejtoni për 
t[ufalur dhe lutur Allahun (me frikërespekt) deri sa të largohet ajo qe ju 
ka ndodhë" (transmeton Buhariu në Sahihun e tij 2\529 Muslimi 

2 \ 618 dhe tjerë) 

Hadithet e Pejgamberit sal-lall-llahu alejhi ve sel-lem gjithashtu na 
tregojnë mënyrën se si falet ky namaz: 






1 - Thirrja për këtë namaz bëhet me fjalët (ESSALATU 
XHAMIATUN) e cila d.m.th Tubohuni për namaz. Këta na e 
transmeton Abdullah ibn Amr ibën As, radijallahu anhuma, në 
hadithin të cilin e trasmeton Buhariu (11 \ 6382) dhe Ebu 
Davudi(4\1524) dhe tjerë. 

2 - Mënyra e të falurit është transmetuar në hadithin të cilin e 
përcjell Aisheja, radijallahu anha, e cila thotë: "Kur ndodhi kjo, 
Resulullahu, salallahu alejhi ve sel-lem, doli në xhami dhe i radhiti 
njerëzit në safe, pastaj mori tekbirin fdlestar dhe lexoi Kur' an gjatë, 
pastaj mori tekbir dhe shkoi në rulcu ku qëndroi gjatë por më shkurtë se 
sa qëndrimi i tij në këmbë. Pastaj u ngrit nga rukuja duke thënë: semia 
All-llahu limen hamideh dhe përsëri lexoi Kur'an gjatë, por më shkurt se 
sa leximi i Tij para rukusë. Pastaj mori tekbirin dhe shkoi në ruku ku 
qëndroi gjatë por më shlcurt se sa qëndrimi i Tij në rukunë e parë, pastaj 
u ngrit duke thënë: semia All-llahu limen hamideh, Rabbena lekel hamd 
e pastaj shkoi në sexhde. Në rekatin e dytë veproi si në rekatin e parë. 
Pra,fali dy rekate me katër ruku dhe katër sexhde. Para se të përfundojë 
namazin, ndriçoi përsëri drita e diellit.” Transmeton Buhariu 2/1046; 
Muslimi 2/619 dhe tjerë. 

Ky namaz mund të falet edhe vet, pa imam ose xhemat. 

3 - Hutbeja pas namazit: Prej sunetit është këshillimi i njerëzve pas 
namazit siç ka vepruar Muhamedi, salall-llahu alejhi ve sel-lem. Këtë 
e shohim prej haditheve të cilët i kanë transmetuar shumë shokë të 
Pejgamberit, salall-llahu alejhi ve sel-lem, si Ebu Musa el-Esh'ari, 
Esma dhe Ajsheja, radijall-llahu anhum. 

4 - Hukmi i namazit të kusufit: Thotë ibn Haxheri: "Shumica e 
dijetareve janë të mendimit se është sunet ifortë edhe pse ka dijetar te cilët 
kanë thënë Vaxhib. " (Ebu Avene dhe Ibën Huzejme) 2/525 

Mendimi më i vërtetë është se kjo është sunnet i fortë sepse 
Pejgamberi, alejhis-selam, nuk e ka cekur me namazet e obliguara të 
cilët ia ka treguar Beduinit dhe ka dëshmuar se do të jetë prej të 
shpëtuarve nëse i falë pesë kohët e namazeve të obliguara. Allahu e 
di më mirë. 





Përfundimisht e lus Allahu azze ve xhel-le që të na udhëzojë në 
rrugën e drejtë të na përforcojë në të dhe të na mundësojë ta 
përhapim sunetin në tokën e Tij. 



